<classify> KULWA MZEE-DAR ES SALAAM MAHAKAMA ya Hakimu Mkazi Kisutu imeanza kusikiliza ushahidi wa kesiya kushawishi rushwa ya Sh milioni 200 inayowakabili maofisa wa polisiwapelelezi, Inspekta Msaidizi wa Polisi, Shaban Shillah na wenzake watatu. Shahidi wa kwanza katika kesi hiyo, Inspekta Fatuma Mbwana, alitoaushahidi jana mbele ya Hakimu Mkazi Mwandamizi, Rashidi Chaungu kwa kuongozwana Wakili wa Serikali kutoka Takukuru, Maghela Ndimbo. Washtakiwa katika kesi hiyo ni Ofisa Upelelezi wa Kituo cha PolisiKawe, Emmanuel Njegele na wapelelezi wengine; Inspekta Msaidizi, ShabanShillah, Joyce Kitta na Ulimwengu Rashidi. Inspekta Fatuma alidai yuko katika Kitengo cha Uchunguzi wa Maandishina Mei 16 mwaka jana akiwa katika maabara ya uchunguzi alipokea baruailiyoambatana na vielelezo vya kufanyiwa uchunguzi. Alidai vielelezo hivyo ni maelezo yaliyotolewa Polisi na Diana ThomasNaivasha anayedaiwa kuombwa rushwa, saini ya Diana na saini ya mshtakiwa Joyce. Inspekta Fatuma anadai alitumia macho na mashine kufanya uchunguzihuo Mei 27 mwaka jana na kubaini kwamba maelezo yaliyotolewa polisi yanayodaiwakuandikwa na kusainiwa na Diana si ya Diana bali yaliandikwa na kusainiwa namshtakiwa Joyce. Pia uchunguzi ulibaini kwamba saini ya Diana na mshtakiwa Joycezinatofautiana na kwamba matokeo hayo ni kutokana na tabia za maandishi. Inadaiwa mshtakiwa Joyce alighushi maelezo na saini akionyesha kwambayalitolewa na kusainiwa na Diana. Katika maelekezo hayo inadaiwa iliandikwa kwamba Mimi Diana Naivashanimezaliwa Dar es Salaam mwaka 1972, naishi Msasani, wazazi wote wawiliwalifariki na katika uzima wao walikuwa wawindaji, walikuwa wanatoa huduma zadawa za mifugo na walikuwa na kampuni inaitwa Interpol Adventures Safari. Maelezo hayo yanasema kwamba wazazi wake walifariki na mwaka 2011 kampuniilibakia mikononi mwa watoto, hawakuendelea na shughuli hizo ambapo nyumba yawazazi wao iliyopo Afrika Sana aliipangisha. Inspekta Fatuma alidai kuwa maandishi ya maelezo hayo yote na sainini ya mshtakiwa Joyce na si Diana. Akihojiwa na Wakili Peter Kibatala, alidai kwamba barua na vielelezokwa ajili ya Uchunguzi alivipokea kutoka kwa Mchunguzi wa Takukuru, ColmanLubis. Shahidi alidai alichoandika ni maoni yake na kwamba barua iliyomtakakufanyia uchunguzi vielelezo hivyo aliiacha ofisini. Kesi hiyo iliahirishwa hadi Aprili 15. Katika hati ya mashtaka inadaiwa Desemba 17, 2018 maeneo ya RainbowSocial Club, Kinondoni, wakiwa maofisa wa uchunguzi, waliomba rushwa ya Shmilioni 200 kutoka kwa Diana kama kishawishi cha kutokuchukuliwa hatua zakisheria kwa kosa la kukutwa na nyara za Serikali.  <topic>: KITAIFA 